Pamjat Azova

Pamjat Azova () oli vuonna 1888 vesille laskettu Venäjän keisarikunnan laivaston panssariristeilijä, joka vuodesta 1909 lähtien toimi koululaivana nimellä Dvina ().

Valmistus 
Alus tilattiin Itämeren telakalta Pietarista, missä köli laskettiin 1886. Alus laskettiin vesille kesäkuussa 1888 ja otettiin palvelukseen 1890.

Palvelus 
Palvelukseen otettaessa alus liitettiin Itämeren laivastoon. Se osallistui 1890–1891 Nikolai II:n kaukoidän kiertomatkaan. Laivan miehistö nousi heinäkuussa 1906 Tallinnan edustalla kapinaan Venäjän vallankumouksessa, jonka jälkeen alus siirrettiin telakalle. Se palautettiin kolme vuotta myöhemmin palvelukseen koululaivana. Suomen sisällissodan alkaessa Pamjat Azova oli Helsingissä, josta se myöhemmin siirrettiin Kronstadtiin. Britannian kuninkaallisen laivaston moottoritorpedovene upotti aluksen elokuussa 1919. Hylky nostettiin ylös ja romutettiin joulukuussa 1923.

Lähteet 

Venäjän keisarikunnan laivaston risteilijät